РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број :06-2/161-19

27. јун 2019. године

Б е о г р а д

ЗАПИСНИК

34. СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 25. ЈУНА 2019. ГОДИНЕ

 Седница је почела у 9,00 часова.

 Седницом је председавао Муамер Зукорлић, председник Одбора.

 Седници су присуствовали чланови Одбора: Марко Атлагић, Наташа Ст. Јовановић, Милан Кнежевић, Жарко Обрадовић, Владимир Орлић, Љубиша Стојмировић, Предраг Јеленковић, заменик (Милена Бићанин), Даница Буквић, заменик (Милетић Михајловић) и Љубинко Ракоњац, заменик (Жарко Обрадовић).

 Седници нису присуствовали чланови Одбора: Дубравко Бојић, Александра Јерков, Михаило Јокић, Жарко Кораћ, Ђорђе Косанић, Олена Папуга и Фатмир Хасани, нити њихови заменици.

 Седници су присуствовали представници Министарства просвете, науке и технолошког развоја: Владимир Поповић, државни секретар, Саша Лазовић, помоћник министра и Вера Васић, самостални саветник.

 На предлог председника Одбора, усвојен је следећи:

Д н е в н и р е д

1. Разматрање Предлога закона о науци и истраживањима - у начелу, који је поднела Влада (број 011-1802/19 од 7. јуна 2019. године).

 Пре преласка на разматрање утврђеног дневног реда, усвојен је записник са 33. седнице Одбора.

Прва тачка дневног реда: **Разматрање Предлога закона о науци и истраживањима - у начелу, који је поднела Влада (број 011-1802/19 од 7. јуна 2019. године).**

 Уводне напомене поводом ове тачке дневног реда изнео је Муамер Зукорлић, председник Одбора. Истакао је да је Одбор за образовање науку, технолошки развој и информатичко друштво 17. јуна 2019. године организовао Јавно слушање о Предлогу закона о науци и истраживањима, ради прибављања информација, стручних мишљења и разјашњења појединих питања значајних за Предлог закона. Упознао је чланове Одбора да су Јавном слушању, поред народних посланика, присуствовали и представници Министарства просвете, науке и технолошког развоја и бројни еминентни стручњаци из области науке, којих је било више од стотину.

 Циљ организовања јавног слушања био је, да се кроз стручну расправу, представници највишег законодавног тела упознају са садржином Предлога закона и да подношењем амандмана допринесу да се усвоји квалитетан текст Закона који неће бити подложан, након кратког времена примене, евентуалним изменама и допунама.

 Поводом ове тачке дневног реда није било дискусије.

 Након изјашњавања, **Одбор је једногласно** (9 гласова - ЗА) **одлучио да предложи Народној скупштини да прихвати Предлог закона о науци и истраживањима, који је поднела Влада (број 011-1802/19 од 7. јуна 2019. године), у начелу.**

 Седница је завршена у 9,15 часова.

 СЕКРЕТАР ПРЕДСЕДНИК

 Драгомир Петковић Муамер Зукорлић